stanford-oval/wikipedia huggingface dataset:
โบสถ์ลามาดแลน

| โบสถ์ลามาดแลน |
| --- | --- |
La Madeleine


48°52′12″N 2°19′27″E﻿ / ﻿48.87000°N 2.32417°E﻿ / 48.87000; 2.32417
ที่ตั้ง: ปารีสในประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: เว็บไซต์ของโบสถ์ (ฝรั่งเศส)
ชื่อเดิม: Temple de la Gloire de la Grande Armée ("Temple to the Glory of the Great Army")
สถานะ: โบสถ์
สถาปนิก: จักรพรรดินโปเลียนที่ 1
ประเภทสถาปัตย์: เทวสถานโรมัน
รูปแบบสถาปัตย์: คตินิยมคลาสสิกใหม่
ปีสร้าง: ค.ศ. 1763 ในฐานะโบสถ์คริสต์แบบวิหารแพนธีอัน
ขนาดอื่น ๆ: สูง 30 เมตร (98 ฟุต) กว้าง 43 เมตร (141 ฟุต) ลึก 108 เมตร (354 ฟุต)
โบสถ์ลามาดแลน (ฝรั่งเศส: L'église de la Madeleine) มีชื่อเรียกเต็มว่า โบสถ์นักบุญมารีย์ชาวมักดาลา (ฝรั่งเศส: L'église Sainte-Marie-Madeleine) เรียกกันอย่างลำลองในฝรั่งเศสว่า มาดแลน เป็นโบสถ์สำคัญในคริสตจักรนิกายโรมันคาทอลิก ในสังกัดอัครมุขมณฑลปารีส ที่สร้างอุทิศแก่นักบุญมารีย์ชาวมักดาลา ถือเป็นสถานที่สำคัญในกรุงปารีส ประเทศฝรั่งเศส ตั้งอยู่ในเขตที่ 8 ติดกับจัตุรัสเดอลากงกอร์ด ทางด้านทิศใต้ ทิศตะวันออกติดกับจัตุรัสว็องโดม และทิศตะวันตกติดกับโบสถ์แซ็ง-โอกุสแต็ง
ตัวอาคารเป็นแบบเทวสถานโรมันทรงสี่เหลี่ยมผืนผ้า ประกอบไปด้วยเสาโรมันสูง 20 เมตร จำนวน 52 ต้น โดยนำแบบมาจากแมซงกาเร อันเป็นเทวสถานยุคโรมันที่สมบูรณ์ที่สุด ที่หลงเหลือจนถึงปัจจุบัน หน้าจั่วเป็นรูปปั้นนูนสูงฝีมือของเลอแมร์ บอกเล่าเรื่องราวของการพิพากษาครั้งสุดท้าย ประตูโบสถ์ทำจากทองแดงสลักนูนต่ำเรื่องราวของบัญญัติสิบประการ ภายในประกอบไปด้วยทางเดินกลาง ด้านบนมีโดม จำนวน 3 โดม ไม่มีแขนกางเขน อันเป็นแบบวิหารโรมันทั่วไป ด้านในตกแต่งประดับประดาแบบห้องอาบน้ำตามสมัยฟื้นฟูศิลปวิทยา และเหนือแท่นบูชามีรูปปั้นนักบุญมารีย์ชาวมักดาลาขึ้นสวรรค์ ด้านบนเป็นภาพเขียนจิตรกรรมฝาผนังบอกเล่าประวัติของศาสนาคริสต์
แมซงกาเร ณ เมืองนีม
ภายในโบสถ์
| ด ค กสถานที่ท่องเที่ยวในกรุงปารีส |
| --- | --- | --- |
| ฝั่งขวาของแม่น้ำ |  ประตูชัย  ประตูชัยแห่งการูแซล  โบสถ์ซาเคร-เกอร์  ศูนย์ฌอร์ฌ ปงปีดู  ศาลาว่าการนครปารีส  ถนนช็องเซลีเซ  ทำเนียบประธานาธิบดี (พระราชวังเอลีเซ)  โบสถ์ลามาดแลน  จัตุรัสเดอลากงกอร์ด  จัตุรัสว็องโดม  พระราชวังหลวง (เลอปาแลรัวยาล)  เลอกร็องปาแล  พิพิธภัณฑ์ลูฟวร์  โรงอุปรากรปาแลการ์นีเย  สุสานแปร์-ลาแชซ  สวนตุยเลอรี  ทรอกาเดโร  |  |
| ฝั่งซ้ายของแม่น้ำ |  เลแซ็งวาลีด  พิพิธภัณฑ์ออร์แซ  อนุสรณ์สถานป็องเตอง  สวนและพระราชวังลุกซ็องบูร์  หอไอเฟล  ทำเนียบรัฐบาล  |  |
| อีลเดอลาซีเต, อีลแซ็ง-หลุยส์ และแม่น้ำแซน |  บาโตมุช  กงซีแยร์เฌอรี  อาสนวิหารน็อทร์-ดาม  แซ็งต์-ชาแปล  สะพานอะเลคซันดร์ที่ 3  ปงเนิฟ  ปงดีเยนา  |  |
| สะพาน ถนน และจัตุรัส |  สะพานเนิฟ  สะพานเดซาร์  สะพานอะเลคซันดร์ที่ 3  ถนนช็องเซลีเซ  ช็องเดอมาร์ส  จัตุรัสเดอลากงกอร์ด  จัตุรัสบัสตีย์  |  |
แวร์ซาย

| แวร์ซาย |
| --- | --- |
จังหวัดและเทศบาล
จากบนซ้ายถึงล่างขวา: Le Soir ("ยามเย็น" ในสวนแวร์ซาย); rue des Deux-Portes; พระราชวังแวร์ซายที่ถ่ายในสวน; อาสนวิหารแวร์ซาย; อนุเสาวรีย์ม้าของพระเจ้าหลุยส์ที่ 14, place d'Armes อยู่ด้านหน้าพระราชวัง; Church of Notre-Dame, Versailles, parish church of the Château; bassin d'Apollon ในสวนแวร์ซาย; la salle du Jeu de paume (บริเวณที่มีการลงนาม Tennis Court Oath); the Musée Lambinet (พิพิธภัณฑ์เทศบาลแวร์ซาย); Temple de l'Amour ("วิหารแห่งความรัก", สวนแห่งPetit Trianon)
   ตราอาร์ม
ที่ตั้งของแวร์ซาย (สีแดง) ในบริเวณรอบนอกปารีส
ประเทศ: ฝรั่งเศส
แคว้น: อีล-เดอ-ฟร็องส์
จังหวัด: อีฟว์ลีน
เขต: Versailles
อำเภอ: Versailles-1 and 2
สหเทศบาล: CA Versailles Grand Parc
การปกครอง
 • นายกเทศมนตรี (2014-2020) : François de Mazières (DVD)
พื้นที่1: 26.18 ตร.กม. (10.11 ตร.ไมล์)
ประชากร (2016)2: 85,346 คน
 • ความหนาแน่น: 3,300 คน/ตร.กม. (8,400 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 78646 /78000
สูงจากระดับน้ำทะเล: 103–180 m (338–591 ft)  (avg. 132 m หรือ 433 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
แวร์ซาย (ฝรั่งเศส: Versailles) เป็นเมืองที่โด่งดังในฐานะที่เป็นที่ตั้งของพระราชวังแวร์ซาย แวร์ซายเคยเป็นเมืองหลวงของราชอาณาจักรฝรั่งเศสโดยพฤตินัยเป็นเวลากว่าหนึ่งศตวรรษ นับจาก ค.ศ. 1682 ถึง 1789[ต้องการอ้างอิง] โดยปัจจุบันนี้เมืองแวร์ซายได้เป็นชานเมืองที่ร่ำรวยของกรุงปารีส และยังคงเป็นศูนย์กลางทางการปกครองและตุลาการที่สำคัญ เมืองแวร์ซายตั้งอยู่ทางด้านตะวันตกของกรุงปารีส ห่างจากใจกลางเมืองมา 17.1 กิโลเมตร โดยสภาเมืองแวร์ซายมีหน้าที่ปกครองส่วนอีฟลินส์ จากการสำรวจเมื่อปี ค.ศ. 2008 ที่ผ่านมา เมืองแวร์ซายมีประชากรทั้งสิ้น 88,641 คน  ลดลงจากที่เคยมีมากที่สุกถึง 94,145 คนในปี ค.ศ.1975
นอกจากนี้แวร์ซายยังเป็นที่รู้จักจากสนธิสัญญาที่สำคัญหลายฉบับที่ถูกลงนามในเมืองแวร์ซาย เช่น สนธิสัญญาปารีส (1783) ซึ่งยุติสงครามปฏิวัติอเมริกัน หรือสนธิสัญญาแวร์ซาย ซึ่งเป็นสนธิสัญญายุติสงครามโลกครั้งที่หนึ่ง
ที่มาของชื่อ

คำว่า แวร์ซาย สันนิษฐานว่ามาจากภาษาละติน versare หมายถึง การพลิกไปเรื่อยๆ ซึ่งนิยมใช้ในยุคกลางแทนความหมายของที่ที่ผ่านการไถหรือถางแล้ว (ที่ที่ถูก"พลิก"ซ้ำแล้วซ้ำอีกนั่นเอง) นอกจากนี้ลักษณะของคำนี้ยังคล้ายคลึงกับภาษาละตินคำว่า seminare หมายถึงการหว่าน ซึ่งเป็นที่มาของภาษาฝรั่งเศสคำว่า semailles
ระหว่างการปฏิวัติฝรั่งเศสในปีค.ศ. 1788 ได้มีการเสนอให้เปลี่ยนชื่อเมืองเป็น Versailles Berceau-de-la-Liberté  หรือจุดเริ่มต้นแห่งเสรีภาพ แต่ข้อเสนอนี้ถูกต่อต้านจากชาวเมืองแวร์ซายและถูกยกเลิกไปในที่สุด
ภูมิประเทศ

แวร์ซายตั้งอยู่ทางทิศตะวันตกเฉียงใต้ของกรุงปารีส ห่างจากจุดศูนย์กลางของกรุงปารีสมา 17.1 กิโลเมตร ตัวเมืองตั้งอยู่บนที่ราบสูง สูงจากระดับน้ำทะเลปานกลางประมาณ 130 ถึง 140 เมตร (กรุงปารีสสูงจากระดับน้ำทะเลปานกลางเพียง 33 เมตร) ล้อมรอบด้วบเนินเขาที่เต็มไปด้วยป่าไม้ โดยป่าทางตอนเหนือของเมืองเรียกว่า ป่ามาร์ลี่และ ป่า Fausses-Reposes ส่วนทางตอนใต้ของเมืองมีป่าซาโทรี่ และ Meudon
เขตเมืองแวร์ซายมีพืนที่ 26.18 ตารางกิโลเมตร หรือคิดเป็นหนึ่งในสี่ของพื้นที่ของเขตกรุงปารีส ในปีค.ศ. 1999 เมืองแวร์ซายมีอัตราความหนาแน่นของประชากรที่ 3,344 คนต่อตารางกิโลเมตร เทียบกับกรุงปารีสที่มีความหนาแน่น 20,696 คนต่อตารางกิโลเมตร 
เนื่องจากเมืองแวร์ซายในปัจจุบันเป็นเมืองที่ถูกสร้างขึ้นตามคำสั่งของพระเจ้าหลุยส์ที่สิบสี่ เมืองจึงมีผังเมืองที่เป็นระบบและสมมาตร โดยเมื่อเทียบกับมาตรฐานในการออกแบบเมืองในศตวรรษที่สิบแปด เมืองแวร์ซายจัดได้ว่าเป็นเมืองที่ทันสมัยอย่างมาก นอกจากนี้เมืองแวร์ซายเองยังถูกนำไปเป็นแม่แบบในการออกแบบกรุงวอร์ชิงตัน ดีซี โดยสถาปนิกชาวฝรั่งเศส Pierre Charles L'Enfant
ประวัติศาสตร์

ชื่อเมืองแวร์ซายปรากฏครั้งแรกในเอกสารยุคกลางในปี ค.ศ. 1038 โดยในระบบขุนนางของฝรั่งเศสในยุคกลางนั้น เจ้าผู้ครองเมืองแวร์ซายจะขึ้นตรงต่อกษัตริย์โดยตรง ไม่มีข้าหลวงคอยดูแลเหมือนเมืองอื่น อย่างไรก็ตามตำแหน่งเจ้าผู้ครองเมืองแวร์ซายก็ไม่ได้ถูกจัดว่ามีความสำคัญมากนัก ตอนปลายของศตวรรษที่สิบเอ็ด เริ่มมีหมู่บ้านปรากฏรอบ ๆ ปราสาทและโบสถ์เซนต์จูเลียน (Saint Julien) และเนื่องจากการกสิกรรมและตำแหน่งของเมืองที่เป็นจุดเชื่อมระหว่างปารีส นอร์ม็องดี และ Dreux หมู่บ้านได้เจริญขึ้นอย่างรวดเร็ว เหมือนเมืองอื่น ๆ ทางตอนเหนือของฝรั่งเศสในตอนปลายของศตวรรษที่สิบสาม หรือ ศตวรรษแห่งเซนต์หลุยส์ ที่ทางตอนเหนือของฝรั่งเศสมีความมั่งคั่งอย่างมากจนมีโบสถ์สไตล์กอธิคเกิดขึ้นเป็นจำนวนมาก อย่างไรก็ตามในศตวรรษที่สิบสี่ เมืองได้ประสบกับหายนะหลายครั้ง ทั้งภัยสงครามจากสงครามร้อยปี และการระบาดของกาฬโรค เมื่อสิ้นสุดสงครามร้อยปีในศตวรรษที่สิบห้า เมืองเริ่มฟื้นตัวอีกครั้ง แต่ด้วยประชากรเพียงร้อยคน[ต้องการอ้างอิง]
ในปีค.ศ. 1561 Martial de Loménie ราชเลขาผู้ดูแลการคลังในสมัยพระเจ้าชาร์ลส์ที่ 9 แห่งฝรั่งเศส ได้รับการแต่งตั้งเป็นเจ้าเมืองแวร์ซาย และได้รับอนุญาตให้จัดงานประจำปีได้สี่ครั้ง และสร้างตลาดนัดทุกวันพฤหัสบดี ประชากรของเมืองได้เติบโตขึ้นเป็น 500 คน อย่างไรก็ตาม Martial de Loménie ถูกสังหารระหว่างการสังหารหมู่ในวันเซนต์บาร์โธโลมิว ในปี ค.ศ. 1575 Albert de Gondi ที่ติดตาม Catherine de' Medici มาฝรั่งเศสจากเมืองฟลอเรนซ์ ได้ซื้อตำแหน่งเจ้าเมืองแวร์ซาย ดังนั้นแวร์ซายจึงกลายเป็นสมบัติของตระกูลกอนดี ซึ่งเป็นตระกูลของสมาชิกสภาเมืองปารีสที่ร่ำรวยและทรงอิทธิพลในยุคนั้น ในช่วงคริสต์ทศวรรษ 1610 ตระกูลกอนดีได้เชิญพระเจ้าหลุยส์ที่ 13 แห่งฝรั่งเศส มาล่าสัตว์ในป่าใหญ่รอบเมืองแวร์ซายหลายครั้ง จนในที่สุดในปีค.ศ. 1622 พระเจ้าหลุยส์ที่ 13 ตัดสินพระทัยซื้อป่าแปลงหนึ่งมาทำเป็นที่ล่าสัตว์ส่วนพระองค์ ในปี ค.ศ. 1624 พระเจ้าหลุยส์ที่ 13 ทรงได้ซื้อที่เพิ่มเติมและมอบหมายให้ Philibert Le Roy ทำการก่อสร้างที่พักเล็ก ๆ สำหรับล่าสัตว์ ด้วยอิฐสีแดงผสมกับก้อนหินโดยมีหลังคาเป็นหินชนวน จนในที่สุดในปี 1632 พระเจ้าหลุยส์ที่ 13 ตัดสินใจซื้อที่ดินและตำแหน่งคืนจากตระกูลกอนดี หลังจากนั้นได้ทำการต่อเติมที่พักให้กลายเป็นชาร์โตว์ขนาดเล็กระหว่างปี ค.ศ. 1632 และ 1634 เมื่อสิ้นสุดรัชสมัยของพระเจ้าหลุยส์ที่สิบสาม เมืองแวรืซายมีประชากรประมาณหนึ่งพันคน
ประวัติศาสตร์ > รัชสมัยพระเจ้าหลุยส์ที่ 14

พระเจ้าหลุยส์ที่ 14 แห่งฝรั่งเศส เสด็จขึ้นครองราชย์ด้วยพระชนมายุเพียงแค่ห้าพรรษาเท่านั้น เมื่อพระบิดาพระเจ้าหลุยส์ที่ 13 สวรรคต พระเจ้าหลุยส์ที่ 14 ยังไม่ได้มีอำนาจการปกครองอย่างแท้จริงจนกระทั่งอีกยี่สิบต่อมา และเริ่มมีความสนพระทัยในเมืองแวร์ซาย เนื่องจากพระเจ้าหลุยส์ที่ 14 ทรงไม่ต้องการที่จะอยู่ในกรุงปารีส จากเหตุการณ์ฝังใจจากการกบฏ Fronde ดังนั้นพระเจ้าหลุยส์ที่สิบสี่จึงมีคำสั่งให้สถาปนิก Le Vau และนักสถาปนิกภูมิทัศน์ Le Nôtre ให้ดัดแปลงปราสาทในเมือง ในปี ค.ศ. 1678 หลังสนธิสัญญา Nijmegen พระเจ้าหลุยส์ที่สิบสี่ตัดสินใจย้ายราชสำนักและรัฐบาลมาอยู่ที่เมืองแวร์ซายอย่างถาวร ซึ่งเสร็จสิ้นในวันที่ 6 พฤษภาคม ค.ศ. 1682
ในขณะเดียวกัน เมืองก็ได้ขยายตัวอย่างรวดเร็ว จากกฎหมายที่พระเจ้าหลุยส์ที่ 14 ออกมาให้ใครก็ตามสามารถครอบครองที่ดินโดยไม่เสียค่าใช้จ่าย โดยมีเงื่อนไขสองประการ คือ หนึ่ง ผู้ถือครองที่ดินจะต้องจ่ายภาษีในอัตรา 5 ชิลลิ่ง ต่อ arpent ต่อปี (หรือคิดเป็นสามเซนต์ต่อพันตารางฟุต (ประมาณ 93 ตารางเมตร) ตามค่าเงินดอลลาร์สหรัฐ ในปี ค.ศ. 2005) สอง บ้านจะต้องถูกสร้างตามแบบและขนาดที่กำหนดโดย Surintendant des Bâtiments du Roi ที่กำหนดให้เมืองถูกสร้างอย่างสมมาตรกับ Avenue de Paris ที่เริ่มจากทางเข้าปราสาท และความสูงของหลังคาจะต้องไม่เกินความสูงของ Marble Courtyard ที่ตั้งอยู่บยเนินเขาที่ทางเข้าของปราสาท เพื่อที่จะได้ไม่บดบังทัศนียภาพจากปราสาทนั่นเอง
เมืองเก่าของแวร์ซายและโบสถ์เซนต์จูเลียนถูกทำลายเพื่อเปิดทางให้สร้างบ้านพักอาศัยสำหรับข้าราชบริพารที่คอยดูแลปราสาท ย่านนอเตรอะดาม และย่านเซนต์หลุยส์ ถูกสร้างขึ้นทั้งสองฝั่งของ Avenue de Paris โดยมีโบสถ์ขนาดใหญ่ ตลาด และแมนชั่นของขุนนางอยู่เป็นจำนวนมาก ทั้งหมดถูกสร้างขึ้นตามสไตล์ที่กลมกลืนกับแบบออกโดย Surintendant des Bâtiments du Roi การสร้างแวร์ซายใช้เวลาหลายปี และผู้คนก็ได้หลั่งไหลมายังศูนย์กลางของอำนาจการปกครองแห่งใหม่แห่งนี้ เมื่อสิ้นรัชสมัยพระเจ้าหลุยส์ที่ 14 เมืองแวร์ซายมีประชากร 30,000 คน
ประวัติศาสตร์ > รัชสมัยพระเจ้าหลุยส์ที่ 15 และ 16

เมื่อราชสำนักของพระเจ้าหลุยส์ที่ 15 กลับสู่กรุงแวร์ซายในปีค.ศ. 1722 เมืองมีประชากร 24,000 คน โดยในรัชสมัยของพระเจ้าหลุยส์ที่ 15 เมืองได้เติบโตอย่างรวดเร็ว และกลายเป็นเมืองหลวงอย่างไม่เป็นทางการของราชอาณาจักรที่ทรงอำนาจที่สุดในยุโรป และทั้งยุโรปต่างพากันชื่นชมสถาปัตยกรรมและการออกแบบของเมือง อย่างไรก็ตาม กฎระเบียบอาคารที่เคยเข้มงวดในสมัยพระเจ้าหลุยส์ที่ 14 ได้ถูกละเลย ส่งผลให้เกิดการเก็งกำไรอสังหาริมทรัพย์ในเมือง และที่ดินที่เคยให้เปล่าในสมัยพระเจ้าหลุยส์ที่ 14 ได้ถูกขายทอดตลาดในราคาสูงลิบลิ่ว จนในปี ค.ศ. 1744 เมืองได้มีประชากร 37,000 คน โดยภูมิทัศน์ของเมืองได้ถูกเปลี่ยนไปมากในรัชสมัยของพระเจ้าหลุยส์ที่ 15 และ 16 โดยอาคารมีความสูงขึ้นเรื่อย ๆ และพระเจ้าหลุยส์ที่สิบห้าเองได้สร้างอาคารกระทรวงสงคราม และอาคารกระทรวงต่างประเทศอันเป็นที่ลงนามสนธิสัญญาปารีสที่ยุติสงครามปฏิวัติอเมริกัน และอาคารกระทรวงราชนาวี ในปีค.ศ. 1789 ประชากรได้พุ่งสูงถึง 60,000 คน ส่งผลให้แวร์ซายกลายเป็นเมืองใหญ่อันดับเจ็ดหรือแปดของฝรั่งเศสและเป็นหนึ่งในเมืองที่ใหญ่ที่สุดของยุโรปในยุคนั้น
ประวัติศาสตร์ > การปฏิวัติฝรั่งเศส

ในฐานะที่เป็นศูนย์กลางการปกครอง กรุงแวร์ซายจึงกลายเป็นจุดเริ่มต้นของการปฏิวัติฝรั่งเศส โดยได้มีการประชุมสมัชชาแห่งชาติ (Estates-General) ในวันที่ 5 พฤษภาคม ค.ศ. 1789 และสมาชิกของสมัชชาแห่งชาติได้ทำปฏิญาณที่สนามเทนนิส (Tennis Court Oath) ว่าจะต่อต้านพระเจ้าหลุยส์ที่ 16 ในวันที่ 20 มิถุนายน ค.ศ. 1789 และได้กลายเป็นสมัชชาประชาธิปไตยแห่งชาติ (National Constituent Assembly) เพื่อล้มล้างระบบขุนนางในวันที่ 4 สิงหาคม ค.ศ. 1789 จนในที่สุดในวันที่  5 และ 6 ตุลาคม ค.ศ. 1789 กลุ่มสตรีจำนวนหนึ่งและทหารฝรั่งเศสบางส่วนเข้าบุกยึดปราสาทเพื่อประท้วงราคาของขนมปังที่สูงขึ้น ส่งผลให้ราชสำนักต้องย้ายกลับสู่กรุงปารีส และเมื่อสมัชชาประชาธิปไตยแห่งชาติตัดสินใจย้ายสู่ปารีสเพื่อติดตามพระเจ้าหลุยส์ที่ 16 กรุงแวร์ซายก็สิ้นสุดฐานะเมืองหลวงอย่างไม่เป็นทางการของฝรั่งเศสที่ถือครองมานานกว่าศตวรรษ
หลังจากนั้น ประชากรในกรุงแวร์ซายก็ลดลงอย่างมาก จากประชากรกว่า 60,000 คน เหลือเพียง 26,974 คนในปี ค.ศ. 1806 ตัวปราสาทเองหลังจากถูกยึดเครื่องเรือน และราชพัสดุต่าง ๆ แล้วก็ถูกทิ้งร้าง โดยนโปเลียนเคยมาพักอาศัยอยู่หนึ่งคืน ก่อนจากไปโดยไม่กลับมาอีกเลย พระเจ้าหลุยส์ฟิลิปซึ่งขึ้นครองบังลังก์ หลังการปฏิวัติมิถุนายนช่วยให้ปราสาทรอดพ้นจากการเป็นซากปรักหักพัง โดยเปลี่ยนปราสาทให้เป็นพิพิธภัณฑ์แห่งชาติอุทิศให้แก่ "ความรุ่งโรจน์ของฝรั่งเศส" ในปี ค.ศ. 1837 ส่วนเมืองแวร์ซายเองก็เงียบเหงาลง กลายเป็นที่ที่ผู้นิยมกษัตริย์มารำลึกถึงยุครุ่งโรจน์ของพระเจ้าหลุยส์เท่านั้น
ประวัติศาสตร์ > ศตวรรษที่สิบเก้าถึงปัจจุบัน

สงครามฝรั่งเศส-ปรัสเซีย ส่งผลให้เมืองแวร์ซายกลับสู่เวทีโลกอีกครั้ง โดยในวันที่ 18 มกราคม ค.ศ. 1871 ฝ่ายปรัสเซียซึ่งกำชัยในสงครามได้ประกาศให้กษัตริย์แห่งปรัสเซีย วิลเฮล์มที่ 1 (Wilhelm I) เป็นจักรพรรดิแห่งเยอรมนีในหอกระจก (Hall of Mirrors) เพื่อเป็นการแก้แค้นพระเจ้าหลุยส์ที่ 14 ที่ทรงได้พิชิตเยอรมนีนับครั้งไม่ถ้วนเมื่อกว่าสองร้อยปีก่อน จากนั้นในเดือนมีนาคมปีนั้นเอง รัฐบาลฝรั่งเศสก็ได้ย้ายที่ทำการรัฐบาลมาอยู่ที่เมืองแวร์ซายอีกครั้งเพื่อหลีกเลี่ยงความวุ่นวายในปารีสการการลุกฮือของประชาชนชาวเมือง ซึ่งต่อมาได้ถูกบดขยี้โดยกองกำลังของรัฐบาลในเวลาต่อมา หลังการลุกฮือ รัฐบาลฝรั่งเศสในขณะนั้นตัดสินใจที่ประจำอยู่ในเมืองแวร์ซายต่อไป และมีความคิดว่าอาจจะย้ายเมืองหลวงมาอยู่ที่เมืองแวรืซายเป็นการถาวรเพื่อเลี่ยงกระแสปฏิวัติที่ยังครุกรุ่นในกรุงปารีส
การฟื้นฟูราชวงศ์เกือบจะสำเร็จในปีค.ศ. 1873 เมื่อรัฐสภาฝรั่งเศสเสนอบังลังก์ให้ Henri, comte de Chambord แต่การปฏิเสธของเฮนรี่ที่จะยอมรับธงชาติฝรั่งเศสที่ถูกใช้ในสมัยการปฏิวัติฝรั่งเศส ส่งผลให้การฟื้นฟูราชวงศ์ล้มเหลว เมืองแวร์ซายเองก็ได้เป็นศูนย์กลางของการปกครองอีกครั้ง  และประชากรในเมืองก็ได้เพิ่มเป็น 61,686 ในปี ค.ศ. 1872 ใกล้เคียงกับขนาดของประชากรก่อนการฏิวัติฝรั่งเศส อย่างไรก็ตามเมื่อฝ่ายนิยมสาธารณรัฐกลับมาครองเสียงข้างมากอีกครั้ง และรัฐบาลใหม่ตัดสินใจที่ย้ายที่ทำการรัฐบาลกลับสู่กรุงปารีสในเดือนพฤศจิกายน ค.ศ.1879 ประชากรในเมืองแวร์ซายก็ลดลงเหลือ 48,324 ในปี ค.ศ. 1881 เมืองแวร์ซายไม่เคยได้เป็นที่ทำการของรัฐบาลอีกเลยจวบจนปัจจุบัน อย่างไรก็ตาม เมืองแวร์ซายก็ยังถูกใช้เป็นที่ประชุมของรัฐสภาเมื่อจะทำการแก้ไขรัฐธรรมนูญ หรือเมื่อยามประธานาธิบดีจะแถลงต่อรัฐสภา เป็นต้น
ในที่สุด ในปี ค.ศ. 1911 ประชากรในเมืองแวร์ซายระดับก็กลับสุ่ระดับที่เคยเป็นที่ปี ค.ศ. 1789 ด้วยประชากร 60,458 คน เมื่อสิ้นสุดสงครามโลกครั้งที่หนึ่ง เมืองแวร์ซายได้กลับสุ่เวทีโลกอีกครั้งในฐานะที่เป็นที่ลงนามสัญญาหลายฉบับเพื่อยุติสงคราม หลังปี ค.ศ. 1919 ชานเมืองกรุงปารีสได้ขยายตัวอย่างรวดเร็ว และเมืองแวร์ซายเองก็ถูกรวมเป็นเขตเมืองของกรุงปารีส ส่งผลให้เกิดการเติบโตอย่างมากทั้งในด้านประชากรและเศรษฐกิจ บทบาทของเมืองแวร์ซายในด้านการปกครองและตุลาการได้ถูกเสริมในทศวรรษ 1960 และ 1970 ส่งผลให้แวร์ซายกลายเป็นศูนย์กลางของชานเมืองด้านตะวันตกของกรุงปารีสในที่สุด
เมืองแวร์ซายในปัจจุบันถูกเชื่อมต่อกับกรุงปารีสด้วยทางรถไฟหลายสาย อย่างไรก็ตามอุตสาหกรรมในเมืองแวร์ซายไม่เคยเจริญเติบโตจนโด่ดเด่นมากนัก แม้ว่าจะมีโรงงานเคมีและแปรรูปอาหารอยู่บ้างก็ตาม เศรษฐกิจของแวร์ซายในปัจจุบันขึ้นอยู่กับภาคบริการเป็นหลัก เช่น การท่องเที่ยว การประชุม เป็นต้น จากปีค.ศ. 1951 จนถึงปีค.ศ. 1966 เมืองแวร์ซายเคยเป็นที่ตั้งของสำนักงานใหญ่ของกองกำลังพันธมิตรในยุโรป ก่อนจะย้ายไปอยู่ในเบลเยียมจนถึงปัจจุบันเมื่อฝรั่งเศสตัดสินใจถอนตัวจากองค์การนาโต้ ปัจจุบันนี้เมืองแวร์ซายยังคงเป็นศูนย์กลางทางทหารที่สำคัญ โดยเป็นที่ตั้งของฐานทัพซาโทรี่ ซึ่งเคยเป็นกองบัญชาการใหญ่ของกองพลยานเกราะฝรั่งเศสที่ 2 จนถึงปี ค.ศ. 1999 และยังได้มีการแสดงทางทหารประจำปีเรื่อยมาจนถึงปัจจุบัน
แหล่งข้อมูลอื่น

เว็บไซต์อย่างเป็นทางการ
มุมมองทางอากาศ จาก Wikimapia
เว็บไซต์ของสภาเมือง เก็บถาวร 2004-08-08 ที่ เวย์แบ็กแมชชีน
ภาพถ่ายดาวเทียมของแวร์ซาย
ภาพพระราชวังแวร์ซาย
โปร์ตูแวญู

| โปร์ตูแวญู |
| --- | --- |
เทศบาล
The Municipality of Porto Velho
Collage
   ธง ตรา
สถานที่ตั้งของเมืองโปร์ตูแวญูในรัฐฮงโดเนีย
พิกัด: 8°45′43″S 63°54′14″W﻿ / ﻿8.76194°S 63.90389°W﻿ / -8.76194; -63.90389
ประเทศ:  บราซิล
ภาค: เหนือ
รัฐ:  รัฐฮงโดเนีย
การปกครอง
 • Mayor: Roberto Sobrinho (PT)
พื้นที่
 • ทั้งหมด: 34.082 ตร.กม. (13.159 ตร.ไมล์)
ประชากร (2010)
 • ทั้งหมด: 435,732 คน
เขตเวลา: UTC-4 (UTC−4)
Postal Code: 76800-000
เว็บไซต์: Porto Velho, Rondônia
โปร์ตูแวญู (โปรตุเกส: Porto Velho, ออกเสียง: [ˈpoʁtu ˈvɛʎu]) เป็นเมืองหลวงของรัฐฮงโดเนีย ประเทศบราซิล มีประชากรราว 435,732 คน (ค.ศ. 2010) เมืองมีความสำคัญด้านการทำเหมืองดีบุก ซึ่งถือเป็นเศรษฐกิจที่สำคัญของภูมิภาค เป็นศูนย์กลางการขนส่งและการคมนาคม เมืองตั้งอยู่ทางฝั่งตะวันออกของแม่น้ำมาเดย์รา สายแม่น้ำที่สำคัญของแม่น้ำแอมะซอน และเป็นเมืองใหญ่ที่สุดของรัฐฮงโดเนีย
โกสตา บาร์บารูซิส

| 0 | 1 | 2 | 3 |
| --- | --- | --- | --- |
 บาร์บารูซิสขณะลงฝึกซ้อมให้กับเมลเบิร์นวิกตอรีในปี ค.ศ. 2013
ข้อมูลส่วนตัว
ชื่อเต็ม:  โกสตันตินอส บาร์บารูซิส
วันเกิด:   (1990-02-19) 19 กุมภาพันธ์ ค.ศ. 1990 (34 ปี)
สถานที่เกิด:  เวลลิงตัน นิวซีแลนด์
ส่วนสูง:  1.71 m (5 ft 7 in)*
ตำแหน่ง:  ปีก
ข้อมูลสโมสร
สโมสรปัจจุบัน:  เมลเบิร์นวิกตอรี
หมายเลข:  9
สโมสรเยาวชน
1995–2000:  Miramar Rangers
2001–2005:  Wellington Olympic
สโมสรอาชีพ*
| ปี |  ทีม |  ลงเล่น |  (ประตู) |
| 2005–2007 |  Team Wellington |  19 |  (2) |
| 2007–2010 |  Wellington Phoenix |  21 |  (2) |
| 2008 |  → Macarthur Rams (ยืมตัว) |  10 |  (1) |
| 2010–2011 |  Brisbane Roar |  33 |  (12) |
| 2011–2013 |  Alania Vladikavkaz |  13 |  (2) |
| 2012–2013 |  → พานาธิไนกอส (ยืมตัว) |  11 |  (0) |
| 2013–2016 |  เมลเบิร์นวิกตอรี |  73 |  (16) |
| 2016–2017 |  Wellington Phoenix |  25 |  (5) |
| 2017– |  เมลเบิร์นวิกตอรี |  25 |  (10) |
ทีมชาติ‡
| 2006–2007 |  นิวซีแลนด์ อายุไม่เกิน 17 ปี |  19 |  (16) |
| 2008–2009 |  นิวซีแลนด์ อายุไม่เกิน 20 ปี |  3 |  (2) |
| 2008– |  นิวซีแลนด์ อายุไม่เกิน 23 ปี |  5 |  (4) |
| 2008– |  นิวซีแลนด์ |  47 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12:54, 13 พฤษภาคม ค.ศ. 2018 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 15 มีนาคม ค.ศ. 2018
โกสตันตินอส "โกสตา" บาร์บารูซิส (กรีก: Κωνσταντίνος "Κώστας" Μπαρμπαρούσης; เกิด 19 กุมภาพันธ์ ค.ศ. 1990) เป็นนักฟุตบอลชาวนิวซีแลนด์ ปัจจุบันเล่นให้กับเมลเบิร์นวิกตอรีในเอลีกของออสเตรเลีย
ทีมชาติ

บาร์บารูซิสลงเล่นให้กับทีมชาตินิวซีแลนด์ครั้งแรกในฟุตบอลโลก 2010 รอบคัดเลือก นัดที่พบกับฟีจีเมื่อวันที่ 19 พฤศจิกายน ค.ศ. 2008
และได้ฝึกซ้อมกับทีมชาติก่อนที่จะพบกับบาห์เรนในรอบเพลย์ออฟระหว่างทวีป บาร์บารูซิสปรารถนาที่จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ อย่างไรก็ตามเมื่อรายชื่อถูกประกาศออกมา กลับไม่มีชื่อของเขา
วันที่ 25 มีนาคม ค.ศ. 2011 บาร์บารูซิสมีชื่อติดทีมชาติในนัดกระชับมิตรพบกับจีนที่อู่ฮั่น ต่อมาเขามีชื่อติดทีมชาติในนัดกระชับมิตรพบกับเม็กซิโกเมื่อวันที่ 2 มิถุนายน และพบกับออสเตรเลียเมื่อวันที่ 5 มิถุนายน ต่อมาเขามีชื่อติด 1 ใน 18 คนในนัดกระชับมิตรพบกับจาเมกาเมื่อวันที่ 29 กุมภาพันธ์ ค.ศ. 2012
วันที่ 23 พฤษภาคม ค.ศ. 2012 บาร์บารูซิสทำประตูแรกในนามทีมชาติในนัดที่พบกับเอลซัลวาดอร์ ผลจบลงด้วยการเสมอ 2–2
ทีมชาติ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- | --- |
| 1 | 23 พฤษภาคม ค.ศ. 2012 | BBVA Compass Stadium ฮิวสตัน สหรัฐ | 6 |  เอลซัลวาดอร์ | 2–2 | 2–2 | กระชับมิตร |
| 2 | 11 กันยายน ค.ศ. 2012 | สนามกีฬานอร์ทฮาร์เบอร์ ออกแลนด์ นิวซีแลนด์ | 14 |  หมู่เกาะโซโลมอน | 2–0 | 6–1 | ฟุตบอลโลก 2014 รอบคัดเลือก |
| 3 | 31 พฤษภาคม ค.ศ. 2016 | Sir John Guise Stadium พอร์ตมอร์สบี ปาปัวนิวกินี | 30 |  วานูวาตู | 5–0 | 5–0 | โอเอฟซีเนชันส์คัพ 2016 |
| 4 | 1 กันยายน ค.ศ. 2017 | สนามกีฬานอร์ทฮาร์เบอร์ ออกแลนด์ นิวซีแลนด์ | 43 |  หมู่เกาะโซโลมอน | 3–0 | 6–1 | ฟุตบอลโลก 2018 รอบคัดเลือก |
เกียรติประวัติ

เอลีก พรีเมียร์ชิป: 2010–11
เอลีก แชมเปียนชิป: 2010–11
เอลีก พรีเมียร์ชิป: 2014–15
เอลีก แชมเปียนชิป: 2014–15, 2017–18
เอฟเอฟเอคัพ: 2015
โอเอฟซีเนชันส์คัพ: 2008, 2016
ฟุตบอลโอเชียเนียเยาวชนอายุไม่เกิน 17 ปี: 2007
PFA A-League Team of the Season: 2010–11, 2015-16
Mark Viduka Medal: 2015
Wellington Phoenix Player of the Year: 2016–17
แหล่งข้อมูลอื่น

ข้อมูลของ โกสตา บาร์บารูซิส ที่ ซ็อกเกอร์เวย์
โกสตา บาร์บารูซิส – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
โกสตา บาร์บารูซิส – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
แว็งซ็อง กงปานี

แว็งซ็อง ฌ็อง อึมปัว กงปานี (ฝรั่งเศส: Vincent Jean Mpoy Kompany; เกิด 10 เมษายน ค.ศ. 1986) เป็นผู้จัดการทีมและอดีตนักฟุตบอลชาวเบลเยียม ปัจจุบันเป็นหัวหน้าผู้ฝึกสอนของไบเอิร์นมิวนิก สโมสรในบุนเดิสลีกา ในช่วงของการเป็นนักฟุตบอล เขาเคยได้รับตำแหน่งเป็นกัปตันทีมของแมนเชสเตอร์ซิตี และพาทีมคว้าแชมป์พรีเมียร์ลีก 3 สมัย ในฤดูกาล 2011–2012, 2013–2014 และในปี 2017–2018
รูปแบบการเล่น

กงปานีได้ถือว่าเป็นหนึ่งในกองหลังที่ดีสุดในโลก และในประวัติศาสตร์พรีเมียร์ลีก เขาได้รับการยอมรับว่าเป็นเซ็นเตอร์แบ็กที่ชาญฉลาดและมีร่างกายที่แข็งแกร่ง มีความสามารถในการเล่นลูกกลางอากาศ การเคลื่อนที่ และความเป็นผู้นำที่ยอดเยี่ยม รวมถึงเทคนิคและการกระจายที่ดี นอกจากนี้ เขายังเป็นแท็กเกอร์ที่แม่นยำมาก มีสัมผัสในการวางตำแหน่งที่แข็งแกร่ง และอ่านเกมและคาดเดาคู่ต่อสู้เก่ง แม้ว่าจะมีทักษะเหล่านี้ เขาก็ยังต่อสู้กับอาการบาดเจ็บตลอดอาชีพการแข่งขัน
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เนชันนอลคัพ> ลงเล่น | เนชันนอลคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| อันเดอร์เลคต์ | 2003–04 | เบลเจียนเฟิสต์ดิวิชัน | 29 | 2 | 5 | 0 | — | — | 9 | 0 | 1 | 0 | 44 | 2 |
| อันเดอร์เลคต์ | 2004–05 | เบลเจียนเฟิสต์ดิวิชัน | 32 | 2 | 1 | 0 | — | — | 7 | 0 | — | — | 40 | 2 |
| อันเดอร์เลคต์ | 2005–06 | เบลเจียนเฟิสต์ดิวิชัน | 12 | 1 | 1 | 0 | — | — | 6 | 1 | — | — | 19 | 2 |
| อันเดอร์เลคต์ | รวม | รวม | 73 | 5 | 7 | 0 | — | — | 22 | 1 | 1 | 0 | 103 | 6 |
| ฮัมบัวร์เกอร์ เอ็สเฟา | 2006–07 | บุนเดิสลีกา | 6 | 0 | 0 | 0 | 2 | 1 | 5 | 0 | — | — | 13 | 1 |
| ฮัมบัวร์เกอร์ เอ็สเฟา | 2007–08 | บุนเดิสลีกา | 22 | 1 | 4 | 0 | — | — | 11 | 2 | — | — | 37 | 3 |
| ฮัมบัวร์เกอร์ เอ็สเฟา | 2008–09 | บุนเดิสลีกา | 1 | 0 | 0 | 0 | — | — | 0 | 0 | — | — | 1 | 0 |
| ฮัมบัวร์เกอร์ เอ็สเฟา | รวม | รวม | 29 | 1 | 4 | 0 | 2 | 1 | 16 | 2 | — | — | 51 | 4 |
| แมนเชสเตอร์ซิตี | 2008–09 | พรีเมียร์ลีก | 34 | 1 | 1 | 0 | 1 | 0 | 9 | 0 | — | — | 45 | 1 |
| แมนเชสเตอร์ซิตี | 2009–10 | พรีเมียร์ลีก | 25 | 2 | 3 | 0 | 4 | 0 | — | — | — | — | 32 | 2 |
| แมนเชสเตอร์ซิตี | 2010–11 | พรีเมียร์ลีก | 37 | 0 | 5 | 0 | 0 | 0 | 8 | 0 | — | — | 50 | 0 |
| แมนเชสเตอร์ซิตี | 2011–12 | พรีเมียร์ลีก | 31 | 3 | 1 | 0 | 0 | 0 | 9 | 0 | 1 | 0 | 42 | 3 |
| แมนเชสเตอร์ซิตี | 2012–13 | พรีเมียร์ลีก | 26 | 1 | 4 | 0 | 0 | 0 | 6 | 0 | 1 | 0 | 37 | 1 |
| แมนเชสเตอร์ซิตี | 2013–14 | พรีเมียร์ลีก | 28 | 4 | 2 | 0 | 3 | 0 | 4 | 1 | — | — | 37 | 5 |
| แมนเชสเตอร์ซิตี | 2014–15 | พรีเมียร์ลีก | 25 | 0 | 1 | 0 | 0 | 0 | 7 | 0 | 0 | 0 | 33 | 0 |
| แมนเชสเตอร์ซิตี | 2015–16 | พรีเมียร์ลีก | 14 | 2 | 0 | 0 | 1 | 0 | 7 | 0 | — | — | 22 | 2 |
| แมนเชสเตอร์ซิตี | 2016–17 | พรีเมียร์ลีก | 11 | 3 | 2 | 0 | 2 | 0 | 0 | 0 | — | — | 15 | 3 |
| แมนเชสเตอร์ซิตี | 2017–18 | พรีเมียร์ลีก | 17 | 1 | 1 | 0 | 1 | 1 | 2 | 0 | — | — | 21 | 2 |
| แมนเชสเตอร์ซิตี | 2018–19 | พรีเมียร์ลีก | 17 | 1 | 1 | 0 | 3 | 0 | 4 | 0 | 1 | 0 | 26 | 1 |
| แมนเชสเตอร์ซิตี | รวม | รวม | 265 | 18 | 21 | 0 | 15 | 1 | 56 | 1 | 3 | 0 | 360 | 20 |
| อันเดอร์เลคต์ | 2019–20 | เบลเจียนเฟิสต์ดิวิชัน | 15 | 1 | 3 | 0 | — | — | — | — | — | — | 18 | 1 |
| รวมทั้งหมด | รวมทั้งหมด | รวมทั้งหมด | 382 | 25 | 35 | 0 | 17 | 2 | 94 | 4 | 4 | 0 | 532 | 31 |
↑  รวมเดเอฟเบ-ลีกาโพคาล, ลีก/อีเอฟแอลคัพ
↑  ลงเล่นในเบลเยียมซูเปอร์คัพ
1 2 3  ลงเล่นในเอฟเอคอมมิวนิตีชีลด์
สถิติอาชีพ > นานาชาติ

| ทีมชาติ | ปี | ลงเล่น | ประตู |
| --- | --- | --- | --- |
| เบลเยียม | 2004 | 8 | 0 |
| เบลเยียม | 2005 | 6 | 0 |
| เบลเยียม | 2006 | 2 | 0 |
| เบลเยียม | 2007 | 5 | 0 |
| เบลเยียม | 2008 | 6 | 0 |
| เบลเยียม | 2009 | 2 | 0 |
| เบลเยียม | 2010 | 7 | 1 |
| เบลเยียม | 2011 | 10 | 1 |
| เบลเยียม | 2012 | 6 | 2 |
| เบลเยียม | 2013 | 4 | 0 |
| เบลเยียม | 2014 | 11 | 0 |
| เบลเยียม | 2015 | 5 | 0 |
| เบลเยียม | 2017 | 3 | 0 |
| เบลเยียม | 2018 | 12 | 0 |
| เบลเยียม | 2019 | 2 | 0 |
| รวม | รวม | 89 | 4 |
สถิติผู้จัดการ

| ทีม | ตั้งแต่ | ถึง | สถิติ> P | สถิติ> W | สถิติ> D | สถิติ> L | สถิติ> Win % |
| --- | --- | --- | --- | --- | --- | --- | --- |
| อันเดอร์เลคต์ (ผู้เล่น-ผู้จัดการ) | 1 กรกฎาคม 2019 | 22 สิงหาคม 2019 | 4 | 0 | 2 | 2 | 000.00 |
| อันเดอร์เลคต์ | 17 สิงหาคม 2020 | 1 มิถุนายน 2022 | 92 | 42 | 32 | 18 | 045.65 |
| เบิร์นลีย์ | 14 มิถุนายน 2022 | ปัจจุบัน | 52 | 32 | 15 | 5 | 061.54 |
| รวม | รวม | รวม | 148 | 74 | 49 | 25 | 050.00 |